एनडीटीवी की रिपोर्ट के मुताबिक आलू के दाम इतने कम कि लागत तक नहीं निकल रही है। इसके चलते आलू किसान मुसीबत में हैं। सरकार का सब्सिडी का वादा अबतक पूरा नहीं हुआ। गुजरात का बनासकांठा का डीसा तहसील आलू की पैदावार के लिए मशहूर है। लेकिन पिछले कुछ दिनों से यहां के आलू किसानों को आंदोलन करना पड़ रहा है। इसकी वजह है आलू की कीमतों में भारी कमी। कसनाभाई ने मीडिया को बताया कि इस साल उन्हें 900 बोरे आलू की पैदावार हुई। एक बोरे में करीब पचास किलो आलू रखा जाता है। फरवरी-मार्च महीने में उन्होंने 3-4 रुपए के दर से चार सौ बोरे आलू बेच दिए।